《偶游大愚见余杭明雅照师旧识子瞻能言西湖旧》
宋代·苏辙

五年卖盐酒，胜事不复知。
城东古道场，萧瑟寒松姿。
出游诚偶古，相逢亦不期。
酉轩吴越僧，弛担未多时。
言住西湖中，岩谷涵清漪。
却背闾井喧，曲尽水石奇。
昔年苏夫子，杖屦无不之。
三百六十寺，处处题清诗。
麋鹿尽相识，况乃比丘师。
辩净二老人，精明吐琉璃。
笑言每忘去，蒲褐相依随。
门人几杖立，往往闻谈词。
风云一解散，变化何不为。
辩入三昧火，卯塔长松欹。
净老不复出，麈尾清风施。
苏公得罪去，布衣拂霜髭。
空存壁间字，郁屈蟠蛟螭。
知我即兄弟，微官此栖迟。
问何久自苦，五斗宁免饥。
俯首笑不答，且古聊敖嬉。
我兄次公狂，我复长康痴。
反复自为计，定知山中宜。
但欲毕婚娶，每为故人疑。
君归漫洒扫，野鹤非长羁。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。